Държавен вестник, бр. 97, 2012 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  97
консуматор, както и на сурова вода от водоизточ­
ниците за питейно-битово водоснабдяване, вода на 
различни етапи на обработката и доставянето є 
към крайния консуматор, вода от самостоятелно 
водоснабдени обекти, от местни водоизточници, 
от зоните за къпане и др.; 
· Контрол (проверки и обследвания) на са­
нитарно-хигиенното състояние на обектите и 
съоръженията за централно питейно-битово водо­
снабдяване – водоизточници, водовземни съоръже­
ния, санитарно-охранителни зони, пречиствателни 
станции за питейни води, хлораторни и други 
станции за дезинфекция на водата, резервоари, 
самостоятелно водоснабдени обекти, на зоните 
за къпане, плажовете и др.; 
· Предприемане на административно-нака­
зателни (предписания, актове, наказателни по­
становления, заповеди за спиране, имуществени 
санкции и т.н.) и други мерки при установяване на 
несъответствия в качеството на питейната вода и 
нарушения на санитарно-хигиенните изисквания.
Основните приложими подзаконови норматив­
ни актове във връзка с разглежданите функции са 
Наредба № 9/2001 г. за качеството на водата, пред­
назначена за питейно-битови цели, Наредба № 12 
от 18.06.2002 г. за качествените изисквания към 
повърхностните води, предназначени за питейно-
битово водоснабдяване, Наредба № 3 за условията 
и реда за проучване, проектиране, утвърждаване 
и експлоатация на санитарно-охранителните зони 
около водоизточниците и съоръженията за питей­
но-битово водоснабдяване и около водоизточни­
ците на минерални води, използвани за лечебни, 
профилактични, питейни и хигиенни нужди (обн., 
ДВ, бр. 88/2000 г.), Наредба № 2 за опазване на 
водите от замърсяване с нитрати от земеделски 
източници (обн., ДВ, бр. 27 от 11.03.2008 г.).
В съответствие с Правилника за устройството и 
дейността на регионалните инспекции за опазване 
и контрол на общественото здраве функциите във 
връзка с мониторинга и контрола на качеството 
на водите в бившите РИОКОЗ се изпълняваха 
от отдел „Контрол на нехранителни обекти и 
стоки“ (КНОС) в Дирекция „Здравен контрол“ и 
от Дирекция „Лабораторни изследвания“. Следва 
да се отбележи, че тези дирекции имат и редица 
други функции.
В изпълнение на своите функции инспекции­
те взаимодействат със структурните на МОСВ 
(ИАОС, РИОСВ, Басейнови дирекции), с В и К 
дружествата, с МРРБ, както и с други органи на 
централната и на местната власт на съответната 
територия.
Оценка на персонала
Количествени и качествено-структурни харак­
теристики на персонала
Трудно е да се даде количествена характерис­
тика на персонала, натоварен с функции за мо­
ниторинг и контрол на водите за питейно-битови 
цели, водите за къпане и минералните води, тъй 
като служители, които изпълняват функциите, 
предмет на настоящия анализ, изпълняват и ре­
дица други функции. Това се отнася в най-голяма 
степен за служителите в Дирекции „Лабораторни 
изследвания“ в структурата на РИОКОЗ. 
Съгласно Правилника за устройството и дей­
ността на регионалните инспекции за опазване и 
контрол на общественото здраве общата численост 
на персонала в 28-те РИОКОЗ е 3333 души, от 
които 1081 в Дирекции „Здравен контрол“ и 610 в 
Дирекции „Лабораторни изследвания“. Средно това 
прави между 13 – 20 % от персонала на РИОКОЗ. 
По данни от Регистъра на административните 
структури към 25.11.2010 г. броят на незаетите 
длъжности в системата на РИОКОЗ е 357 души, или 
11 %. Подобен е и процентът в звената с функции 
за водите. По оценка на интервюираните експерти 
от РИОКОЗ наличният персонал е достатъчен за 
изпълнение на функциите в големите области, а в 
по-малките области персоналът е недостатъчен и 
съществуват трудности при намиране на специа­
листи поради липса на достатъчно квалифицирани 
кадри на местния пазар на труда. Ограниченият 
ресурс на по-малките инспекции се проявява най-
вече при отсъствие на служители поради отпуск, 
болест и продължителни курсове, което води до 
затруднение в работата, особено при единични 
длъжности без заместници, което допълнително 
затруднява изпълнението на задачите. 
Оценката към момента на изследването е, че 
персоналът е достатъчен, що се отнася до из­
пълнение на възложените функции. Проблеми с 
натовареността и количеството на наличния пер­
сонал обаче възникват във връзка с мониторинга, 
който трябва да провеждат В и К дружествата. 
Водоснабдителните организации, в качеството 
им на структури, осъществяващи дейността по 
водоснабдяване за питейно-битови цели, са изцяло 
отговорни за изпълнението на изискванията на 
законодателството за питейните води, включи­
телно и провеждане на мониторинг на качеството 
на питейната вода в пълния му обем. Те обаче 
масово не изпълняват своите задължения по 
причини от субективен и обективен характер, в 
т. ч. недостатъчните капацитетни възможности 
на лаборатории на В и К дружествата. Това води 
до допълнителна натовареност на лабораториите 
в инспекциите, което съответно е свързано с по­
требност от човешки ресурс. 
Показател за това доколко персоналът е дос­
татъчен е броят изготвени проби и анализи. По 
данни от годишния доклад „Вода и здраве“ на МЗ 
за 2009 г., независимо от огромното количество 
проби (18 096 по постоянния мониторинг и 3143 
проби по периодичния мониторинг през 2009 г.), 
при изготвяне на обобщените доклади в МЗ се 
очертава проблемът с недостатъчен по обем и чес­
тота мониторинг по редица показатели, включени 
в периодичния мониторинг, най-вече свързаните с 
евентуално органично замърсяване на водата (пес­
тициди, полициклични ароматни въглеводороди, 
1,2 дихлоретан, бензен, бензапирен, тетрахлоретан, 
трихалометани, бромати, общ органичен въглерод), 
живак и тритий. Това се дължи на недостатъчни 
капацитетни възможности на лабораториите на 
В и К и на регионалните инспекции. За частично 
преодоляване на този проблем през 2008 г. по 
настояване на дирекция „Обществено здраве“ в 
МЗ са осигурени около 800 000 лв. от бюджета на 
МЗ, с които е закупено и доставено лабораторно